**JUDEŢUL MUREŞ (nu produce efecte juridice)\***

**MUNICIPIUL TG. MUREȘ**

**DIRECȚIA TEHNICĂ**

**Nr. 64580/3428/09.12.2024 Iniţiator:**

 **PRIMAR**

 **Soós Zoltán**

**REFERAT DE APROBARE**

 privind aprobarea

**Studiului pentru delimitarea zonelor care fac obiectul regenerării urbane zonei centrale a Municipiului T****ârgu Mureș cuprins în proiectul ” Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”** **și a zonei de regenerare urbană delimitată în cadrul studiului pentru zona centrală a Municipiului Târgu Mureș**

**Proiectul pentru** **regenerarea urbană a zonei centrale a Municipiului Târgu Mureș** a fostcuprins în *Planul de Acțiune pentru Implementare a Investițiilor Publice Municipiului Târgu Mureș* aferent *Planului Urbanistic General al Municipiului Târgu Mureș aprobat prin HCL nr. 404/2022* la poziția *3.Reabilitare a zonei centrale*.

Proiectul **„*Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”***, cuprinde lucrări atât pentru partea de mobilitate urbană prin reconfigurarea benzilor de circulație, benzi dedicate pentru autobuze , piste biciclete , trotuare cât și partea de **Regenerare urbană a Zonei Centrale a Municipiului Targu Mureș**, fiind un proiect cuprins în lista proiectelor prioritare transmise la Agenția pentru Dezvoltare Regionala Centru, pentru care Municipiul Targu Mures intenționează să aplice pentru obținerea unei finanțari nerambursabile în vederea executării lucrărilor prin programul PR Centru 2021-2027.

Prin programul **PR Centru 2021-2027**, proiectul se poate finanța pe 2 PRIORITĂȚI DE INVESTIȚII:

**- Prioritatea 4 - O Regiune cu mobilitate urbană durabilă,** **acțiunea 4.1-Dezvoltarea mobilității urbane în Municipiile Regiunii Centru-** *pentru partea de execuțielucrări care* ***privesc mobilitatea urbană*** *( benzi dedicate pentru autobuze, piste de biciclete, partea de infrastructură pietonală,etc)*

 și

- **Prioritatea 8- O regiune atractivă, OS 5.1- Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane, Acțiunea 8.1 - Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru *–*** *pentru partea de execuție a lucrărilor de regenerare urbană a zonei centrale a Municipiului Targu Mureș* **.**

Pentru Prioritatea 4, acțiunea 4.1Dezvoltarea mobilității urbane în Municipiile Regiunii Centru, a fost înregistrată cererea de finanțare **la data de 19.11.2024 ,** aflându-se în etapa de evaluare tehnico-economică.

Pentru Prioritatea 8 , Acțiunea 8.1 - Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru, apelul de proiecte pentru depunerea cererilor de finanțare este deschis **până la data de 10.02.2025 ora.12**

Conform Ghidului de finanțare aferent Priorității 8, fundamentat pe *Ordonanța de Urgență nr. 183/28.12.2022, art. 4,* ”Activitățile/acțiunile urbanistice de regenerare urbană eligibile în cadrul prezentului apel vor trebui implementate **în zonele delimitate prin planul urbanistic general**, în conformitate cu prevederile privind art. 46 alin. (3) lit. g) din *Legea nr. 350/2001 amenajarea teritoriului și urbanismul, cu modificările și completările ulterioare.”*

Deși proiectul de regenerare urbană a zonei centrale a municipiului Târgu Mureș a fost prevăzut în PUG Târgu Mureș, nu s-a realizat delimitarea zonei aferente. Pentru această situație, *O.U.G. Nr. 183/2022 art. 4 alin. (3), alin. (4) pct. a)* prevede că **”delimitarea acestor zone se realizează în baza unui studiu elaborat de specialiști atestați în domeniul urbanismului.”**

Astfel, s-a realizat *Studiul pentru delimitarea zonelor care fac obiectul regenerării urbane zonei centrale a Municipiului Târgu Mureș cuprins în proiectul ” Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”*, elaborat în conformitate cu prevederile *O.U.G. Nr. 183/2022 din 28 decembrie 2022 privind stabilirea unor măsuri pentru finanțarea unor proiecte de regenerare urbană,* de către S.C. MOSSFERN S.R.L. cu sediul în Cluj Napoca, str. Academician David Prodan nr. 12, jud. Cluj, în cadrul contractului de servicii nr. 139/24.08.2023.

Conform Ghidului de finanțare aferent Priorității 8, Studiul pentru delimitarea zonelor care face obiectul regenerării urbane zonei centrale a Municipiului Târgu Mureș împreună cu Hotârârea Consiliului local de aprobarea a acestui studiu și a zonelor care fac obiectul regenerării urbane, sunt documente obligatorii anexă la Cererea de finanțare, fiind solicitate să fie depuse odată cu cererea de finanțare înregistrată pentru acest proiect.

De asemenea, menționăm că pentru proiectul supus aprobării ”*Studiul pentru delimitarea zonelor care fac obiectul regenerării urbane zonei centrale a Municipiului Târgu Mureș cuprins în proiectul ” Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public” și a zonei de regenerare urbană delimitată în cadrul studiului pentru zona centrală a Municipiului Târgu Mureș* **, s-a emis** **avizul favorabil al C.T.A.T.U. nr. 11/20 DIN05/03/2024.**

În conformitate cu *O.U.G. Nr. 183/2022 art.4, alin. (4) pct. a),* Delimitarea zonelor propuse pentru operaţiuni de regenerare urbană, se aprobă de către consiliul local.

Având în vedere cele prezentate, propunem spre aprobarea Consiliului Local Municipal Târgu-Mureş **Studiul pentru delimitarea zonelor care fac obiectul regenerării urbane zonei centrale a Municipiului Târgu Mureș cuprins în proiectul” Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public” și a zonei de regenerare urbană delimitată în cadrul studiului pentru zona centrală a Municipiului Târgu Mureș.**

 **DIRECTOR EXECUTIV**

Ing. Racz Lucian

 **ARHITECT ŞEF,**

 arh. Miheț Florina Daniela

 **Sef Serviciu SPFI**

Dana Ijac

**ROMÂNIA Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

 **Iniţiator, PRIMAR**

 **Soós Zoltán**

 **H O T Ă R Â R E A nr. \_\_\_\_\_\_**

 **din \_\_\_\_\_\_\_\_\_\_\_\_\_\_\_\_\_\_\_\_\_ 2025**

 privind aprobarea  **Studiului pentru delimitarea zonelor care fac obiectul regenerării urbane zonei centrale a Municipiului Târgu Mureș cuprins în proiectul ” Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public” și a zonei de regenerare urbană delimitată în cadrul studiului pentru zona centrală a Municipiului Târgu Mureș**

 ***Consiliul Local al Municipiului*** ***T******ârgu Mureş, întrunit în şedinţă ordinară de lucru,***

 **Având în vedere:**

1. Referatul de aprobare nr. 64.580/3.428/DT/09.12.2024**,** inițiat de Primar prin Direcţia Tehnică

privind aprobarea **Studiului pentru delimitarea zonelor care fac obiectul regenerării urbane zonei centrale a Municipiului Târgu Mureș cuprins în proiectul ” Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public” și a zonei de regenerare urbană delimitată în cadrul studiului pentru zona centrală a Municipiului Târgu Mureș**

1. Raportul de specialitate al Direcției Juridice Contencios Administrativ și administrației publică locală;
2. Raportul de specialitate al Serviciului Public Administrația Domeniului Public;
3. Raportul de specialitate al Direcției proiecte cu finanțare internațională, resurse umane, relații cu publicul și logistică;
4. Avizul favorabil al Direcției Arhitect șef,
5. Avizul favorabil al C.T.A.T.U. nr. 11/20 din 05/03/2024 (anexat).
6. Raportul comisiilor de specialitate din cadrul Consiliului Local municipal Târgu Mureș.

  **În conformitate cu prevederile:**

* Programul Regiunea Centru 2021-2027**,** Prioritatea 8- O regiune atractivă, OS 5.1- Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane, Acțiunea 8.1 - Dezvoltare urbană integrată prin regenerarea spațiilor publice, punerea în valoare a patrimoniului, infrastructurii culturale și a potențialului turistic din municipiile Regiunii Centru.
* Art.4,alin. (3), alin. (4) pct. a) din O.U.G. nr. 183/2022 privind stabilirea unor măsuri pentru finanţarea unor proiecte de regenerare urbană;
* Art. 44, alin. (4) al Legii nr. 273/2006 privind finanţele publice locale, cu modificările şi completările ulterioare;
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
* Art. 7 alin. (13) din Legea nr. 52/2003 privind transparența decizională în administrația publică, republicată;

 În temeiul prevederilor art.129 alin. (1), alin. (2) lit. „b”, alin. (4) lit. „d”, art. 139 alin. (1) O.U.G. nr. 57/05.07.2019 privind Codul administrativ, cu modificările şi completările ulterioare.

**H o t ă r ă ş t e :**

 **Art.1.** Se aprobă **Studiul pentru delimitarea zonelor care fac obiectul regenerării urbane zonei centrale a Municipiului Târgu Mureș cuprins în proiectul ” Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public” și a zonei de regenerare urbană delimitată în cadrul studiului pentru zona centrală a Municipiului Târgu Mureș,** conform anexei care este parte integrantă din prezenta hotărâre.

 **Art. 2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Tehnică, Direcția Arhitect șef, Serviciul Public Administrația Domeniului Public și D.P.F.I.R.U.R.P.L. – Serviciul Proiecte cu Finanțare Internațională.

**Art. 3.** În conformitate cu prevederile art. 252, alin. 1, lit. c şi ale art. 255 din O.U.G. nr. 57/2019 privind Codul Administrativ precum şi ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică Direcţiei tehnice, Direcției Arhitect șef, Serviciului Public Administrația Domeniului Public și D.P.F.I.R.U.R.P.L. – Serviciul proiecte cu finanțare internațională.

**Viză de legalitate:**

**Secretarul General al Municipiului Târgu Mureş**

 **Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**